OpenLLM-France/wikimedia huggingface dataset:
# Francisca García Torres

Francisca García Torres (Baeza, Jaén, 1901eko irailaren 13a - Burlata, Nafarroa, 2014ko otsailaren 25a) 1971tik Nafarroan bizi izandako ehunurtekodun zen.

## Biografia laburra

1901ean jaio zen Baezan. 1926an Antonio Garcíarekin ezkondu eta bost seme-alaba izan zituzten: Joaquina, Juana María, Luis, Antonio eta Francisca.
1971n etorri zen Nafarroara Jaéndik bere senarra hiltzean. Bere alabarekin bizi izan eta gero, eta ondoren Burlatako zaharren egoitza batean, Maria Otxoa Laiana ehunurtekoduna bizi izandako egoitza berean. 2011ko irailaren 13an 110 urte bete zituen.
2012ko abuztuaren 21ean Plazida Insausti gainditu zuen, eta ordutik luzaroen bizi izandako euskal herritarra da.
2012ko irailaren 13an 111 urte bete zituen.
2014ko otsailaren 25ean hil zen 112 urte eta 165 egun zituela.

## Ikus, gainera

* Euskal Herriko pertsonarik nagusienen zerrenda
* Bizirik dauden munduko pertsonarik zaharrenen zerrenda

## Erreferentziak

* ↑ Diario de Navarra egunkariko albistea.
* ↑ http://www.diariodenavarra.es/noticias/navarra/pamplona_comarca/2012/09/12/la_mujer_mas_longeva_espana_cumple_manana_111_anos_residencia_landazabal_burlada_91312_1002.html Diario de Navarra egunkariko albistea.
* ↑ https://web.archive.org/web/20120213194940/http://www.noticiasdenavarra.com/2011/09/14/vecinos/cuenca-de-pamplona/mas-de-un-siglo-de-recuerdos Noticias de Navarra egunkariko albistea.
* ↑ http://www.diariodenavarra.es/noticias/navarra/pamplona_comarca/2012/09/12/la_mujer_mas_longeva_espana_cumple_manana_111_anos_residencia_landazabal_burlada_91312_1002.html Diario de Navarra egunkariko albistea
* ↑ https://web.archive.org/web/20140306140559/http://www.noticiasdenavarra.com/2014/02/26/vecinos/cuenca-de-pamplona/fallece-la-centenaria-paca-la-persona-mas-longeva-del-estado Fallece la centenaria Paca, la persona más longeva del Estado Noticias de Navarra egunkariko albistea.

## Kanpo loturak

* (Gaztelaniaz) 108. urtebetetzearen albistea Diario de Navarra egunkarian.
* (Gaztelaniaz) 2010eko martxoko albistea Diario de Navarra egunkarian.
* (Gaztelaniaz) 109. urtebetetzeari buruzko albistea Diario de Navarra egunkarian.
* (Gaztelaniaz) Franciscari 2012an eginiko elkarrizketa.
* (Gaztelaniaz) Soy la Campeona Noticias de Navarra egunkariko albistea.
* (Gaztelaniaz) Francisca García Torres, la persona más longeva del Estado, cumple 112 años Noticias de Navarra egunkariko albistea.
* Datuak: Q8962259
# Frederiksborg gaztelua

Frederiksborg gaztelua (danieraz: Frederiksborg Slot), Danimarkako Hiriburu Eskualdearen hiriburua den Hillerød herrian dago. Danimarkako errege familiaren egoitza izan da mendeetan zehar.
Eskandinavia osoko berpizkunde garaiko gaztelurik handiena da. "Gazteluaren lakua" (danieraz: Slotsø) deritzon aintziraren erdian dauden hiru irletan eraikita dago eta atzean lorategi barroko ederrak ditu.

## Historia

Gazteluaren zatirik zaharrenak Frederik II.a erregeak eraiki zituen 1560. urtean, baina gazteluaren gehiengoa 1602 eta 1620 urteen artean egin zuen Kristian IV.aak, nahiz eta bere aitaren izena mantendu. Kopenhageko Christiansborg jauregia bezala flandiarren estiloan egin nahi izan zuen eta horretarako Hans eta Lorenz van Steenwinckel holandarrak arkitekto kontratatu zituen gaztelua diseinatzeko. 1648. urtean Kristian IV.a hil zenetik aurrera 1840. urte arteko errege erregina guztiak bertan koroatu izan dira.
Koroatzeez gain, beste hainbat zeremonia eta ekintza ere egin izan ziren gazteluan. Hauen artean garrantzitsuena 1720. urteko Frederiksborgeko Ituna izan zen. Itun honek Iparraldeko Gerra Handiari amaiera eman zion.
1859. urteko abenduaren 17an gazteluak sua hartu zuen eta lakua izoztuta zegoenez ezin izan zen suntsipena arindu. Gaztelua berreraikitzeko Danimarka guztian dirua batu zen eta batez ere J.C. Jacobsen garagardogileak emandako diruari esker berriz inauguratu ahal izan zuten 1878. urtean. 1885. urtean Danimarkaren historiaren museoa sortu zuten bertan. 1996. urtean lorategiak berriztatu zituzten.

## Ondasun nabarmenak

* Gazteluaren eliza. Bertan daude Danimarkako bi Erlijio orden handienen armarriak, Elefantearen ordena eta Dannebrog ordena.
* Danimarkaren historiaren museo nazionala.
* Neptunoren iturria.

## Kanpo estekak

* (Danieraz)(Ingelesez)(Frantsesez) Webgune ofiziala
* Datuak: Q226103
* Multimedia: Frederiksborg slot / Q226103
# Fredi Paia

Fredi Paia Ruiz (Algorta, Bizkaia, 1981) bertsolaria, Kultur Ekosistemen diseinu-sorkuntza ekonomian Nazioarteko Cum Laude Doktorea, etnografoa eta musikaria da.
Enpresen Zuzendaritza eta Administrazioan lizentziaduna, diziplina berean masterduna (espedienterik onenaren saria eta ohorezko matrikula kalifikazioa) eta Nazioarteko Cum Laude Doktorea Enpresen Zuzendaritza, Berrikuntza eta Jakintzan (EHU; 2023). Doktore tesia: Uztartze merkatuak kultur eta sormen ondasun eta zerbitzuentzat.
Gurasoek euskara jakin ez arren, euskaraz ikasi zuen eta Bizkaiko Bertsolari Txapelketaren finalera heldu den lehen euskaldun berria izan da. 2014ko Bizkaiko Bertsolari Txapelketaren irabazlea ere izan da. Bost liburu eta lau dokumental argitaratu ditu euskal herri kulturari buruz: Aupa Maurizia, Maruri-Jatabe bizimodua eta ohiturak, Busturia bizimodua eta ohiturak, Uribe Kostako Bertsolaritza 1900-1980, Zitze Isukitze Hauspogoran, Getxo Akodaten Naz I eta II, Akabuko Martxea eta Dominica. Berria, Euskaldunon Egunkaria egunkarietan iritzigile izan izan da (2000-2011)eta Gara egunkarian euskarazko iritzigilea izana (2011-2019). 20 urtez iritzigile politiko eta kultural moduan jardun ondoren foku publikotik erretiratzea erabaki zuen 2020ko maiatzaren 3an sare sozial digitaletatik irtenda amaitu zuen 5 urteko plangintza baten bidez. Gibelurdinek musika taldeko bibolin jole eta txirularia da.

## Bertsolari txapelketak
### Bertsolari Txapelketa Nagusia

* 2013: final-aurreak
* 2001: final-aurreak

### Bizkaiko txapelketa

* 2014: txapelduna
* 2012: hirugarrena
* 2008: finalista
* 2006: finalista
* 2004: hirugarrena
* 2002: hirugarrena
* 2000: finalista

### Besterik

* Ipar-Uribeko bertsolari txapelketa 2000: txapeldun
* Berritxu saria (1): 1999

### Eskolartekoak

* Euskal Herriko Eskolarteko Txapelketa
** handitan:
*** txapeldun (1): 1999
*** finalista 1997an
** txikitan:
*** txapeldun (1): 1994
*** txapeldun orde (1): 1995
* Bizkaiko Eskolarteko Txapelketa:
** 1999: txapeldun (17-18 urte artekoen mailan)
** 1998: finalista (handitan)
** 1997: txapeldun orde (handitan)
** 1995: txapeldun orde (14 urte artekoen mailan)
** 1994: txapeldun (txikitan)
** 1993: txapeldun orde (txikitan)

## Erreferentziak

* ↑ Susaeta, Igor. (2014-12-20). «Fredi Paia, txapeldun» Berria.

## Kanpo loturak

* Bertsozale.com: Fredi Paia
* Datuak: Q12258019
# Fredonia (Alabama)

Fredonia Ameriketako Estatu Batuetako erroldak esleitutako leku bat da. Chambers konderrian kokatuta dago, Alabama estatuan. 198 biztanle ditu, 31,093511 kilometro koadroko azaleran banatuta.

## Ikus, gainera

* Chambers konderria

## Kanpo estekak

* Datuak: Q1262220
* Multimedia: Fredonia, Alabama / Q1262220
# Fredonia (Arizona)

Fredonia Arizonako herri bat da. Coconino konderrian kokatua dago. 2010ean 1.314 biztanle zituen, 19,0 kilometro koadrotan banatuta.

## Ikus, gainera

* Coconino konderria

## Kanpo estekak

* Datuak: Q1013165
* Multimedia: Fredonia, Arizona / Q1013165
# Fredersdorf-Vogelsdorf

Fredersdorf-Vogelsdorf Alemaniako udalerria da. Brandenburgo estatuan kokatuta dago, [[Märkisch-Oderland (barrutia)|Märkisch-Oderland]] barrutian. 2014an 12.771 biztanle zituen 16,43 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q581470
* Multimedia: Fredersdorf-Vogelsdorf / Q581470
# Fredia

Fredia Crambidae familiako tximeleta genero bat da. Bere espezie tipoa Fredia tchahbaharia da.

## Espezieak

| Espeziea | Irudia | Egoera |
| Fredia tchahbaharia | | daturik gabe |

## Kanpo estekak

* Datuak: Q5499355
* Espezieak: Fredia
# Fredonia (Iowa)

Fredonia Iowako hiri bat da. Louisa konderrian kokatua dago. 2010ean 244 biztanle zituen, 0,43 kilometro koadrotan banatuta.

## Ikus, gainera

* Louisa konderria

## Kanpo estekak

* Datuak: Q1933429
* Multimedia: Fredonia, Iowa / Q1933429
# Frederiksberg jauregia

Frederiksberg jauregia (danieraz Frederiksberg Slot) Frederiksberg hiriko jauregi barrokoa da. Inguruan duen parke ederra ere estilo barrokoan diseinaturik dago. Kopenhage hiriburuaren erdigunetik oso gertu dago. XIX mendearen erdialderarte Danimarkako Errege familiaren udako egoitza izan zen.

## Historia

Frederik IV.ak, printze zela, Europan zehar asko bidaiatu zuen eta bereziki liluratua gelditu zen Italiako jauregiekin. Kopenhagera itzuli zenean bere aita Kristian V.a erregeari Solbjerg muinoan jauregi eder bat eraikitzeko baimena eskatu zion.
Lanak 1699an hasi ziren eta lehenengo jauregia 1703an bukatu zen. Ernst Brandenburger arkitektuak diseinatu zuen eta solairu bakarra zeukan. Hurrengo urteetan hainbat zabalkuntza izan zituen, azkena 1738an.
Frederik IV.ak asko erabili zuen eta Petri I.a Errusiakoa ere bertan hartu zuen 1716an. Hurrengo erregeek ere asko erabili zuten jauregia, harik eta 1852an Frederik VI.aren emazte Maria bertan hil zen arte. Ordutik aurrera erregeek ez zuten erabili eta 1868an Gerra Ministerioari saldu zioten honek ofizialen akademia bihurtu zuelarik.

## Parkea

Estilo barrokoan diseinatu zituen H.H. Scheel-ek 1703an jauregiaren lorategiak. Jauregiaren aurrekaldean terrazak, urjauziak eta zuhaitz lerrokatuak ezarri zituen. 1804ean Peter Pedersenek parkea birdiseinatu zuen ingeles estiloan eta lakuak, uharteak eta ibilbideak gehitu zizkion. Ordukoa da Andreas Kirkerupen Udako etxe txinatarra ere.

## Iruditegia

* Jauregiaren aurrealdea.
* Airetiko ikuspegia neguan.
* Parke zabala.
* 1718ko marrazkia.

## Kanpo estekak

* Datuak: Q665954
* Multimedia: Frederiksberg Slot / Q665954
# Frederikshavn

Frederikshavn, Danimarkako Iparraldeko Jutlandiako eskualdean dagoen hiria da, Vendsyssel-Thy uhartean Hjørringekin batera dagoen ezagunena.

## Etimologia

Aurretik Fladstrand (hondartza laua) izena zuen baina 1818an Frederik VI.a Danimarkakoak hiri izendatu zuen eta bere omenez jarri zitzaion Frederikshavn izena, zeinak Frederiken kaia esan nahi duen.

## Geografia

Vendsyssel-Thy uhartearen mendebaldeko kostan kokaturik dago, Izotz Aroan duela 14.000 urte eraturiko morrena batean.

## Historia

Aztarna arkeologikoek diotenez milaka urtetan bizi izan dira pertsonak inguru honetan. Badaude neolito vikingoaren aztarnak, bai eta Burdin Arokoak ere. Hiriko eraikin zaharrena, Fiskerklyngen, XVI mendekoa da baina etxerik gehienak XVIII eta XIX mendeetakoak dira.
Kai natural aproposa izateak eta Suedia eta Norvegiatik hain gertu egoteak garrantzia estrategikoa eman dio herriari, horregatik hainbat borroka ezagutu ditu. Bigarren Mundu Gerran alemaniar naziek berehala hartu zuten eta gogor defendatu ere bai.
Bestalde arrantza eta ontzigintza ere aktibitate ekonomiko garrantzitsuak izan dira Frederikshavnen. Sei kai desberdin ditu eta ferriek Oslo, Göteborg eta Læsø irla daniarrarekin lotzen dute.

## Ondasun nabarmenak

* Frederikshavn Kirke eliza
* Palm Beach: 100 palmondo dituen hondartza berezia.
* Skagen: Frederikshavn udalerriaren iparraldeko puntan dagoen hiria da, Danimarka guztian iparralderen dagopena.

## Herritar ezagunak

* Connie Nielsen (1965- ), Hollywoodeko aktorea.
* Lotte Kiærskou (1975- ), eskubaloi jokalaria 2000 eta 2004ean Joko Olinpikoetako urrezko dominaren irabazlea.

## Hiri senidetuak

| Borlänge (Suedia)  Bremerhaven (Alemania)  Paamiut (Groenlandia)  Larvik (Norvegia) | North Tyneside (Erresuma Batua)  Riga (Letonia)  Rovaniemi (Finlandia)  Vestmannaeyjar (Islandia) |

## Kanpo estekak

* Datuak: Q27452
* Multimedia: Frederikshavn / Q27452
# Fredesdorf

Fredesdorf Alemaniako udalerria da. Schleswig-Holstein estatuan dago, [[Segeberg (barrutia)|Segeberg]] barrutian. 2014an 368 biztanle zituen 5,9 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q543966
* Multimedia: Fredesdorf / Q543966
# Francisco Zelaia

Francisco Zelaia Bilbao (Basauri, 1920ko apirilaren 15a - 1997ko ekainaren 13a) bizkaitar futbolaria izan zen, atzelari moduan aritu zena.

## Taldeak

| Kluba | Urteak |
| Bilbao Athletic | 1940 – 1941 |
| Athletic Club | 1941 – 1951 |
| Real Oviedo | 1952 – 1953 |

## Kanpo estekak

* Datuak: Q3750979
# Francisco Zuluaga

Francisco "Cobo" Zuluaga Rodríguez (Medellín, Kolonbia, 1929ko otsailaren 4a - 1993ko azaroaren 8a) kolonbiar futbolaria izan zen. Kolonbiako futbol selekzioarekin lehiatu zen Txilen ospatu zen 1962ko FIFA Munduko Txapelketan .

## Jokalari karrera
### Kluba

15 urterekin, Zuluaga erdiko atzelari gisa jokatzen hasi zen Medellíngo 7 de Agosto taldean. Ondoren, Unión Indulanara joan zen eta bertan Millonarios-ek kontratatuko zuen. 1948an egin zuen debuta profesionalean Millonarios taldearekin, eta Kolonbiako bost liga irabazi zituen klubarekin. Santa Fe eta Atletico Nacional taldean jokatuz amaitu zuen karrera.

## Entrenatzaile-karrera

Jokalari gisa erretiratu ondoren, Zuluaga futboleko entrenatzaile bihurtu zen. 1968 eta 1969 artean Kolonbiako selekzioaren arduradun izan zuen 1970eko Mexikoko FIFA Munduko Txapelketan sailkatzeko egin zuen saiakera hutsean. <ref name="ETobit"> (Gaztelaniaz) COBO DESCRESTÓ A LOS MAGOS. El Tiempo 1993-11-10."COBO DESCRESTÓ A LOS MAGOS" (in Spanish). El Tiempo. 1993-11-10. Retrieved 23 January 2012.

## Erreferentziak

* ↑ (Gaztelaniaz) COBO DESCRESTÓ A LOS MAGOS. El Tiempo 1993-11-10.
* ↑ (Gaztelaniaz) Sáenz, Amelia. (8 November 2012). Hoy nos acordamos del "Cobo" Zuluaga. Colombiasports.net.

## Kanpo estekak

* Datuak: Q958949
# Francisco de Aldana

Francisco de Aldana (Napoli, 1537 – Ksar el-Kebir, 1578ko abuztuaren 4a), izengoitiz el Divino deitua, espainiar militar eta olerkaria izan zen. Miguel de Cervantes eta Francisco de Quevedok haren poesia goraipatu zuten arren, ez da Urrezko Mendeko beste idazle batzuk bezain ezaguna.

## Bizitza

Gurasoak extremadurar kapareak ziren. Gaztaroa Florentzian igaro zuen, eta han neoplatonismoaren berri izan zuen. 1553an hasi zuen karrera militarra. 1557an Saint-Quentingo guduan borrokatu zen. Italiatik Flandesera bidali zuten eta, besteak beste, Haarlem eta Alkmaarko setioetan parte hartu zuen. 1578an Sebastian I.a Portugalgoaren aholkulari militar izendatu zuten, eta urte horretako abuztuaren 4an hil zen, Ksar el-Kebirko guduan.

## Lanak

Francisco de Aldanaren obra haren anaia Cosmek argitaratu zuen, bi liburutan (Milan, 1589; Madril, 1591). Poema batzuetan, bizitza militarraz nardatua zela eta atseden hartzeko gogoa zuela azaldu zuen. Horiez gain, aipagarriak dira Fábula de Faetonte, Canción a Cristo crucificado eta, batez ere, Epístola a Arias Montano sobre la contemplación de Dios y los requisitos della hau:
| « | Pienso torcer de la común carrera que sigue el vulgo y caminar derecho jornada de mi patria verdadera; entrarme en el secreto de mi pecho y platicar en él mi interior hombre, dó va, dó está, si vive, o qué se ha hecho. Y porque vano error más no me asombre, en algún alto y solitario nido pienso enterrar mi ser, mi vida y nombre y, como si no hubiera acá nacido, estarme allá, cual Eco, replicando al dulce son de Dios, del alma oído. | » |

## Erreferentziak

* 1 2 Marías Martinez, Clara. Letras sin sol: la visión de Flandes en dos poetas soldados del renacimiento español. in: Lectura y signo: revista de literatura, ISSN 1885-8597, Nº. 6, 1, 2011, págs. 139-169. dialnet.unirioja.es (Noiz kontsultatua: 2015-07-02).
* ↑ García González, Ramón. Datos biográficos de Francisco de Aldana. in: Biblioteca virtual Miguel de Cervantes. cervantesvirtual.com (Noiz kontsultatua: 2015-07-02).
* ↑ Aldana, Francisco de. Epístola a Arias Montano sobre la contemplación de Dios y los requisitos della. poesiacastellana.es (Noiz kontsultatua: 2015-07-02).
* Datuak: Q3751057
# Francisco de Carvajal

Francisco López Gascón (Rágama de Arévalo, Gaztelako Koroa, 1464 - Llanura de Jaquijaguana, Cuzcotik gertu, Peruko Erregeorderria, 1548ko apirilak 10), Francisco de Carvajal edo Francisco Carbajal bezala ezaguna, Espainia Berrian eta Perun jardun zuen konkistatzaile espainiarra izan zen, baita azken lurralde horretako konkistatzaileen arteko gerra zibilean ere.
Estratega handi bat izan zen, bere zahartzaroko urteetan ere soldadu nekaezina, eta, aldi berean, oso gizon krudel eta sarkastikoa, eta, beraz, "Andeetako deabrua" bezala ezagutua izan zen. Espainiar erregearen eta Ameriketara bidalitako agintarien aurka matxinatu zen, eta erregeari leial zitzaizkion espainiar ofizialei porrot ugari eragin zizkien, azkenean Jaquijahuanako guduan garaitua izan zelarik. Handik gutxira, preso hartu eta urkamendian exekutatu zuten, garai hartan 84 urte zituelarik.
* Datuak: Q2736128
* Multimedia: Francisco de Carvajal / Q2736128
# Francisco de Alarcón

Francisco de Alarcón y Covarrubias (Valladolid, 1589ko martxoaren 29a - Kordoba, 1675eko maiatzaren 18a) gaztelar apezpikua izan zen. Sebastián de Covarrubias bere osabari esker, Cuencako katedralaren kanoniko bilakatu zen. Gero Bartzelona eta Valentziako inkisidore, Ciudad Rodrigo, Salamanca, Iruñea eta Kordobako gotzaina izan zen.

## Erreferentziak

* ↑ Fernández Pérez:, Gregorio. Historia de la Iglesia y Obispos de Pamplona. III, 103-105 or..
* ↑ Gómez Bravo, Juan. Catálogo de los obispos de Córdoba. II, 688-709 or..
* Datuak: Q26222307
# Francisco de Arruda

Francisco de Arruda (?-1547), Portugalgo arkitekto eta eskultorea izan zen. Haren biografiaren datu asko ezezagunak dira. Manueldar estiloaren oinarri asko bere lanetan aurki daitezke. Bere lana da Belémgo dorre ospetsua, egun Gizateriaren Ondarea.

## Biografia

Francisco eraikitzaileen familia baten parte izan zen. Anaia ere, Diogo de Arruda, arkitektoa izan zen; bigarren honek Tomarko gazteluaren eraikitze prozesuan parte hartu zuen. Semea, bestetik, Miguel de Arruda, militar ingeniari gisa, Belémgo dorrearen lanen arduraduna izan zen.
Arkitektura militarrean lan asko egin zuen Francisco de Arruda. Horrela, Portugalen, Moura, Mourão eta Porteleko gotorlekuetan lan egin zuen; Marokon, bestetik, Azemmourko gotorlekuan lan egin zuen. Balistikaren aurrerapen aurrean, eraikinak hobeto babesteko, dorre borobilak sartu zituen.
Alor zibilean ere lan egin zuen. Hauek dira berak egin zituen eraikin batzuk: Casa dos Bicos Lisboan, Quinta da Bacalhoa, Portelgo gazteluaren jauregia... Arkitektura erlijiosoan Elvasko katedrala altxatu zuen.

## Obra nagusiak

* Belémgo dorrea
* Água de Pratako akueduktoa
* Amoreirako akueduktora
* Nossa Senhora da Assunção eliza (Elvas)
* Mazagãoko gotorlekua

## Iruditegia

* Casa dos Bicos, Lisboa.
* Quinta da Bacalhoa, Azeitãon.
* Elvasko katedrala.

## Kanpo estekak

* Datuak: Q2885210
# Francisco da Costa Gomes

Francisco da Costa Gomes (Chaves, 1914ko ekainak 30 – Lisboa, 2001eko uztailak 31) portugaldar militar eta politikaria izan zen. 1974-1976 bitartean Portugalgo presidentea izan zen.

## Bizitza

Ikasketa militarrak amaitu ondoren hasi zen gudarostean karrera militarra egiten, zaldunerian. Bere lehenengo zerbitzua Errepublikako Guardia Nazionaleko gudari gisa egin zuen, eta 1944. urterako, kapitain-titulua eskuratua zuen. Urte hartan, matematikako lizentzia eskuratu zuen Portoko Unibertsitatean. Hurrengo urteetan, garrantzizko zenbait zeregin bete zituen NATOren nazioarteko zenbait erakundetan, eta 1948an, Estatu Goreneko kide egin zuten. Hurrengo urteetan, beste hainbat karguren ardura izan zuen. 1970ean Angolako gudarostearen komandante izan zen, eta 1972. urtean, Portugala itzulita, Estatu Goreneko Buruzagi izendatu zuten. Baina kargu hartatik egotzi zuten handik bi urtera, diktaduraren erregimenak gudarosteaz egiten zuen erabilerarekin bat ez zetorrelako.
1974ko Krabelinen Iraultzan Kapitainen mugimendu delakoarekin bat egin zuen, eta urte hartatik 1976ra, Portugalgo Errepublikako lehendakari izan zen. Hasieran ezker muturreko indarrei eman zien nagusitasuna. 1975. urtetik aurrera, berriz, komunisten, sozialista moderatuen eta ezkertiarren arteko oreka bilatzen ahalegindu zen eta, azkenik, azaroaren 25ean larrialdi-egoera ezarri zuen, Lisboan. Neurri hari esker sendotu egin zen Indar Armatuen Mugimendu ezkertiarraren eragin moderatua, eta demokrazia egonkortzea lortu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q348880
* Multimedia: Francisco da Costa Gomes / Q348880
# Francisco de Enciso

Francisco de Enciso Zárate idazle espainiar bat izan zen, Logroñon jaioa, baliabide urriko familia kapare batean. Don Pero Alvarez Osorio, Astorgako markesaren idazkaria izan zen. 1532an, Valladoliden bizi zen bitartean, hiri horretan Florambel de Lucea zalduntza liburuaren lehen bi zatiak argitaratu zituen, Sevillan 1548an berinprimatu zirenak. 1549an Rogel de Senat liburu-saltzailearekin edizio kontratu bat sinatu zuen hirugarren zati bat inprimatzeko, hirugarren zati honen eskuizkribu batzuk baino kontserbatzen ez direlarik. 1570ean hil zen.
Badago arrazoirik Francisco de Enciso Zárate La crónica del muy valiente y esforzado caballero Platir liburuaren egilea ere badela pentsatzeko, lehen aldiz 1533an Valladoliden inprimatu zena eta 1540ean Sevillan berinprimatutakoa.
# Fulbert Youlou

Fulbert Youlou (Mandibou, 1917ko ekainaren 9a – Madril, 1972ko maiatzaren 5a) apaiz katoliko eta Kongoko Errepublikako lehen presidentea izan zen.
Lari etniako kidea izan zen. Bederatzi urteetan bataiatu zen, apaizgaitegian ikasi zuen eta apaiza ordenatu zen. Bere herria zuzendu zuen independentziara 1960an eta bere lehen lehendakaria izan zen. 1963an alderdi bakarra sistema inposatu zuen eta lider sindikalak espetxeratu zituen. "Trois Glorieuses"en iraultzaren ondoren dimititu zuen. Bere ondorengoa, Alphonse Massamba-Débatek, ihes egiten lagundu zion Zaireri.
* Datuak: Q559442
* Multimedia: Fulbert Youlou / Q559442
# Fulbourn

Fulbourn, Ingalaterrako erdialdean dagoen udalerri bat da, Cambridgeshire konderrian.
2011n 4.673 biztanle zituen.
* Datuak: Q2334717
* Multimedia: Fulbourn / Q2334717
# Fulbright Tower

Fulbright Tower, Ameriketako Estatu Batuetako Houston hirian dagoen bulego etxe orratz bat da. Guztira 221 metro eta 52 solairu dauzka eta 1982an amaitu zuten eraikitzen.
Caudill Rowlett arkitektoak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q2729442
# Fulacunda

Fulacunda Ginea Bissauko hiri eta sektore bat da, Quinara eskualdean. 917 kilometro koadro ditu eta azken zentsuaren arabera biztanle.

## Kanpo estekak

* Datuak: Q2427704
* Multimedia: Fulacunda / Q2427704
# Fular

Fularra, frantsesezko foulard hitzetik, oihalezko laukizuzen zabal eta luzea da, buruan jantzita belo moduan edo lepoaren inguruan janzten dena.

## Kanpo estekak

* Datuak: Q1587577
* Multimedia: Scarves / Q1587577
# Fularji barrutia

Fularji barrutia (txinera tradizionalez: 富拉尔基区) Txinako barruti bat da, Qiqihar barruan. Azken zentsuaren arabera 250.000 biztanle zituen 375.21 azaleran banatuta.

## Kanpo estekak

* Datuak: Q34761
* Multimedia: Fularji District / Q34761